EkBass/fiwiki-20250220-pages-articles huggingface dataset:
HairStore

HairStore on vuonna 1996 perustettu Suomen suurin kampaamoketju. Ketju toimi yrityksenä vuoteen 2009 asti nimellä HairStore Oy, minkä jälkeen se sulautui CenCei Oy:n kanssa ja liiketoiminnat siirtyivät tämän omistukseen. Vuonna 2007 yhtiö sekä sen toimitusjohtaja Veikko Nenonen tuomittiin Vantaan käräjäoikeudessa maksamaan sakkoja työturvallisuusrikoksesta. Yhtiö joutui maksamaan 30 000 euron yhteisösakon ja Nenonen puolestaan 75 päiväsakkoa 1 800 euron edestä. Syyskuussa 2009 yhtiö tuomittiin jälleen työrikoksesta. Se joutui maksamaan 10 000 euron korvaukset työntekijälle, joka ei saanut työsopimuksen takaisia lisiä. Noin viikkoa myöhemmin paljastui, että yhtiö oli peittänyt tuotteidensa parasta ennen -päiväyksiä. Toukokuussa 2014 CenCei Oy tiedotti hakeneensa HairStoren konkurssiin hoitamattomien saneerausvelkojen takia ja lopettavansa ketjun toiminnan, jos uutta ostajaa ei löydy kesäkuuhun mennessä. Kaupparekisterin mukaan liikevaihto oli ollut vuoden 2012 ensimmäisellä kvartaalilla 23,3 miljoonaa euroa ja tilipäätöstiedoista oli käynyt ilmi, että yhtiölle kertyi tappiota lähes kaksi miljoonaa euroa. Heinäkuussa kerrottiin yrityksen nykyjohdon ja ulkopuolisten sijoittajien ostaneen yrityksen konkurssipesältä ja jatkavan toimintaa.Harma, Olli: Hiuskarvan varassa. Konkurssiin ajautunut Hairstore pelastuu viime hetkellä. Talouselämä 15.7.2014 sivu 17. Samalla yrityksen nimi muuttui muotoon New Hairstore.Yritys ==Liikkeet== Tässä on lista kaikista paikkakunnista, missä New HairStorella on liikkeitä helmikuussa 2021.Salons * Espoo (3) * Helsinki (4) * Hämeenlinna * Kauniainen * Kempele * Kerava * Kotka * Lahti (2) * Lempäälä * Nummela * Oulu (3) * Raisio * Turku * Vantaa (3) * Ylöjärvi ==Lähteet== Luokka:Suomalaiset vähittäiskaupan yritykset
Jäätyneet aivot

Jäätyneet aivot on Suomessa tunnettu kaupunkitarina. Siinä henkilö kuolee oltuaan alttiina kovalle pakkaselle ilman päähinettä. Henkilö valittaa huonovointisuutta tai toteaa olonsa huonoksi ja kuolee pian päästyään lääkäriin, sisätiloihin tms. Syyksi todetaan aivojen pakkasvaurio tai jäätyminen. Tarinasta on variaatioita pakkaselle altistumisen paikasta ja tavasta, mutta sen runko – pakkanen, päähineittä oleminen ja kuolema ovat samat. Tarinaa on käytetty varoituksena lapsille. Tarinalle ei ole lääketieteellisiä perusteita. Yksi toisen kaupunkitarinan versioista kertoo myymälävarkaasta, joka yrittää piilottaa pakastebroilerin hattunsa alle. Tyypillisesti varas pyörtyy tai jopa kaatuu kuolleena maahan kävellessään myymälästä ulos, koska pakaste on jäädyttänyt hänen aivonsa. Tämä versio on saattanut saada alkunsa Mark Twainin Huckleberry Finnin seikkailujen luvusta 40, jossa Tom Sawyer yrittää varastaa voikimpaleen, mutta jää kiinni kun voi alkaa sulaa hänen tätinsä silmien edessä. Tälle tarinalle ovat sukua tarinat hattua rikosvälineenä käyttävästä varkaasta, jotka jäävät kiinni kun kylmässä säilytettävä elintarvike reagoi lämpöön tai varas elintarvikkeen kylmyyteen. == Lähteet == Luokka:Kaupunkitarinat Luokka:Aivot
Norlannin ooppera

Norlannin ooppera (, NOP) on oopperatalo, joka sijaitsee Uumajassa, Norlannissa, Ruotsissa. Norlannin ooppera perustettiin vuonna 1974 alueellisena oopperakokonaisuutena. Sen ensimmäinen artistinen johtaja oli Arnold Östman vuosina 1974–1979. Norlannin oopperalla on oma sinfoniaorkesteri ja tilat oopperalle, tanssille, musiikille ja taiteelle työpajoineen ja studioineen. Sen ylikapellimestareina ovat toimineet Roy Goodman (1995–2001); Kristjan Järvi (2000–2004); Andrea Quinn (2005–2009); Rumon Gamba (2009–2015) ja Elim Chan (2017-2018). Orkesterin päävierailijana toimii syksystä 2022 alkaen Ville Matvejeff. Norlannin oopperan omistus on jaettu Uumajan kunnan (40 %) ja Västerbottenin läänin (60 %) kesken. == Esiintymistilat == Norlannin oopperassa on neljä salonkia, seuraavin istumapaikoin: * Teatern (teatteri): 470 paikkaa * Konsertsalen (konserttisali): 569 paikkaa * Black Box: 260 paikkaan asti * B-salen (B-sali): 64 paikkaa (ensijaisesti lasten näytöksiin) Rakennuksessa on myös Vita kuben (Valkoinen kuutio), joka toimii näyttelytilana nykytaiteelle. == Historia == Norlannin ooppera perustettiin vuonna 1974 Ruotsin kulttuurin uudistamisen seurauksena samana vuonna. Musiikkiteatteriryhmä Sångens makt muodosti vastaperustetun oopperakokonaisuuden ytimen. Ryhmän täytyi aluksi käyttää väliaikaisia tiloja, mutta pian he löysivät pysyvämmän kodin Umeå Folkets husista. Norlannin oopperan ensimmäinen johtaja oli Arnold Östman, joka oli myös oopperan taiteellinen johtaja vuosina 1974-1979. Vuonna 1984 Norlannin ooppera muutti vanhaan, vuonna 1937 rakennettuun paloasemaan Uumajassa, jonka on suunnitellut Wejke & Ödeen. Paloasemalle tehtiin laaja uudelleenrakentaminen ja laajentaminen, jotka suunnitteli Olle Qvarnström. Vuonna 2002 rakennettu teatteri- ja konserttisali, joka on yhdistetty vanhaan oopperataloon, vihittiin. Uudessa rakennuksessa on 480 paikkaa, suuri näyttämö, jossa sivunäyttämöt ja orkesterisyvennys, sekä konserttisali 500 paikalla. Joka toukokuu vuodesta 2006 lähtien Norlannin ooppera on järjestänyt tiloissaan ja ulkona Operaplanissa vuosittaisen MADE festivalin. Mando Diaon konsertin aikana 27. tammikuuta 2007 osa lattiasta romahti ja yli 20 ihmistä tippui noin kaksi metriä syvään reikään. 22 ihmistä loukkaantui tapahtuman vuoksi. == Lähteet == == Aiheesta muualla == * NorrlandsOperan Luokka:Ruotsin oopperatalot Luokka:Uumajan rakennukset ja rakennelmat
Obsessed

Obsessed voi tarkoittaa seuraavia asioita: Elokuvat: * Obsessed, aikuisviihde- elokuva vuodelta 1977 * Pakkomielle, yhdysvaltalainen televisioelokuva vuodelta 1992 * Pakko rakastaa, yhdysvaltalainen televisioelokuva vuodelta 2002, pääosassa Jenna Elfman * Obsessed, yhdysvaltalainen jännityselokuva vuodelta 2009, pääosassa Beyoncé Musiikki: * ”Obsessed”, Mariah Careyn kappale vuodelta 2009
Freaky Fortune

Freaky Fortune on kreikkalainen duo, joka edusti Kreikkaa vuoden 2014 Euroviisuissa kappaleella ”Rise Up”. Duon jäsenet ovat Nick Raptakis ja Theofilos Pouzbouris. Heidän Euroviisukappaleellaan esiintyy RiskyKidd. He sijoittuivat kilpailun finaalissa 20:nneksi. == Lähteet == == Aiheesta muualla == Luokka:Kreikkalaiset yhtyeet Luokka:Vuoden 2014 euroviisuedustajat Luokka:Kreikan euroviisuedustajat
Adam Taubitz

Adam Taubitz (s. 7. lokakuuta 1967 Chorzów, Puola) on saksalainen jazziin ja klassiseen keskittynyt muusikko, viulisti, trumpetisti, orkesterinjohtaja, kitaristi ja säveltäjä. Vuodesta 1997 hän oli viulistina Berliinin filharmonikoissa Claudio Abbadon alaisuudessa. Hänet tunnetaan kenties parhaiten työstään Berliinin filharmonikkojen jazzryhmässä, jota hän oli perustamassa vuonna 1999, ja Aura Quartettissa. ==Aiheesta muualla== * Adam Taubitzin kotisivut * Taubitz/Dobler Swing Quartet Luokka:Saksalaiset muusikot Luokka:Jazzviulistit Luokka:Jazztrumpetistit Luokka:Jazzkitaristit Luokka:Vuonna 1967 syntyneet Luokka:Elävät henkilöt
Jalkapallon maailmanmestaruuskilpailujen 1934 loppuottelu

Vuoden 1934 jalkapallon maailmanmestaruuskilpailujen loppuottelu pelattiin 10. kesäkuuta 1934 Roomassa Nazionale del PNF -stadionilla. Ottelussa olivat vastakkain Italia ja Tšekkoslovakia. Se päättyi Italian 2–1-voittoon jatkoajan jälkeen. == Tausta == Vuoden 1934 MM-lopputurnaus oli järjestyksessään historian toinen. Cup-muotoisena pelatussa turnauksessa oli mukana yhteensä 16 maata, joista 12 oli Euroopasta, 3 Etelä-Amerikasta ja yksi Afrikasta. Välierissä kohtasivat Italia ja Itävalta sekä Tšekkoslovakia ja Saksa. Turnauksen suursuosikki oli "Ihmejoukkueeksi" kutsuttu Itävalta, joka oli huhtikuusta 1931 lähtien hävinnyt ainoastaan kerran 28:ssa ottelussa. Sen ensimmäinen tappio sitten joulukuun 1932 tuli välieräottelussa Italiaa vastaan. == Ottelu == Loppuottelu alkoi Rooman Nazionale del PNF -stadionilla sunnuntaina 10. kesäkuuta kello 17.30 paikallista aikaa. Joukkueen menestystä poliittisiin tarkoitusperiinsä käyttänyt diktaattori Mussolini oli edellisenä iltana tavannut Italian pelaajat ja pitänyt heille puhuttelun. Ottelussa oli vastakkain kaksi erityylistä joukkuetta; Italia koostui fyysisistä pelaajista, kun taas Tšekkoslovakia luotti taitaviin yksilöihinsä. Avausmaalia saatiin odottaa 71. peliminuutille, kunnes Antonín Puč sai pallon takaisin antamansa kulmapotkun jälkeen ja siirsi Tšekkoslovakian johtoon lähes nollakulmasta tekemällään maalilla. Joukkueella oli hetkeä myöhemmin mahdollisuus ratkaista ottelu, mutta František Svobodan laukaus osui tolppaan. Italia onnistui tasoittamaan ottelun yhdeksän minuuttia ennen loppua, kun Raimundo Orsi karkasi Enrique Guaitan pystysyötön jälkeen Tšekkoslovakian puolustukselta ja sijoitti pallon valelaukauksen jälkeen maalivahti František Pláničkan yli.Lisi, s. 30–31. Jatkoajalle Italia joutui lähtemään altavastaajana Giuseppe Meazzan loukkaantumisen vuoksi. Tuohon aikaan jalkapallossa ei tunnettu pelaajavaihtoja, joten Meazza joutui olemaan kentällä loukkaantuneena. Tšekkoslovakian pelaajat eivät kuitenkaan vaivautuneet vartioimaan ontuvaa Meazzaa ja niin hän pääsi ottelun 95. peliminuutilla käynnistämään Italian hyökkäyksen syöttämällä pallon Enrique Guaitalle, joka puolestaan vapautti Angelo Schiavion maalintekoon. Italia onnistui pitämään johtoasemansa ottelun loppuun saakka ja pääsi näin juhlimaan ensimmäistä maailmanmestaruuttaan. Joukkueen pelaajista Luis Monti oli aikaisemmin edustanut Argentiinaa ja pelannut sen riveissä myös vuoden 1930 MM-finaalissa. == Tilastot == {| style="font-size: 90%" cellspacing="0" cellpadding="0" M Gianpiero Combi (c) P Eraldo Monzeglio P Luigi Allemandi P Attilio Ferraris P Luis Monti P Luigi Bertolini K Enrique Guaita K Giuseppe Meazza K Giovanni Ferrari K Raimundo Orsi H Angelo Schiavio Valmentaja: Vittorio Pozzo == Lähteet == *Lisi, Clemente Angelo: "A History of the World Cup: 1930-2006", Scarecrow Press, 2007. ISBN 978-081-08590-5-0. *1934 FIFA World Cup Match Report Italy - Czechoslovakia FIFA === Viitteet === 1934 Luokka:Jalkapallon maailmanmestaruuskilpailut 1934 Luokka:Italian jalkapallo Luokka:Tšekkoslovakian jalkapallo Luokka:Rooman urheilu
Luolamaalauksia

Luolamaalauksia on vammalalaisen Tyhjät Patterit -yhtyeen EP-levy vuodelta 1982. Tuottaja on yhtyeen johtohahmo Esa Ijäs. Levy-yhtiö on tamperelainen Poko Rekords ja luettelotunnus on Patteri 1. Tuotanto-oikeudet omistaa Unitor Oy ja musiikkikustantaja on Jee-Jee Music Oy. Kansitaiteesta vastaavat yhtyeen jäsenet. Suunnittelija on Esa Ijäs ja valokuvan on ottanut Ari Ijäs Canon AT-1 -kameralla. Kannen on painanut Kirjapaino E. Kuronen. == Kappaleet == ;A-puoli # # ; B-puoli # * # == Muusikot == ; Tyhjät Patterit: * Esa Ijäs – laulu, kitara, kosketinsoittimet * Martti Jalonen – kosketinsoittimet * Ari Ijäs – basso sekä: * J. Mikkola – saksofonisoolo kappaleella "Jalanjälkiä" == Lähteet == * Tyhjät Patterit EP Luolamaalauksia (Poko Rekords Patteri 1) 1982 Luokka:Suomalaiset synthpop-albumit Luokka:Suomalaiset uuden aallon albumit Luokka:Vuoden 1982 EP:t
Dutch Swing College Band

Dutch Swing College Band (DSCB) on hollantilainen perinteistä dixieland-jazzia soittava yhtye, jonka perusti vuonna 1945 klarinetisti ja saksofonisti Peter Schilperoort. Yhtye nousi 1940-luvulla nopeasti kansainväliseen maineeseen ja on tehnyt vaihtuvalla kokoonpanolla paljon kiertueita ja levytyksiä. Schilperoort toimi yhtyeen johtajana kuolemaansa 1990 saakka, lukuun ottamatta viiden vuoden taukoa 1950-luvun loppupuolella, jolloin hän toimi varsinaisessa ammatissaan insinöörinä.The Dutch Swing College Band Story, Philips H72BG205 Omien äänilevyjensä lisäksi Dutch Swing College Band on levyttänyt monien amerikkalaisten jazzmuusikoiden kanssa, muun muassa Sidney Bechet’n vuonna 1951, Jimmy Witherspoonin 1970, Joe Venutin 1971, Teddy Wilsonin 1972 ja 1973, Billy Butterfieldin 1973, Bud Freemanin 1975 ja Wild Bill Davisonin kanssa 1976. == Nykyinen kokoonpano == Tammikuusta 2012 alkaen yhtyeen kokoonpano on ollut seuraava: Bob Kaper yhtyeen johto, klarinetti, alttosaksofoni, laulu Ton van Bergeijk banjo, kitara, laulu Keesjan Hoogeboom trumpetti, laulu Maurits Woudenberg pasuuna Frits Kaatee klarinetti, sopraanosaksofoni, baritonisaksofoni Adrie Braat kontrabasso Onno de Bruijn rummut == Alkuperäinen kokoonpano == Vuoden 1945 lopulta lähtien yhtyeessä soittivat:Back In Time - Philips CD 842 045-2/ raita 21 - Hodge PodgeLP:n 'Jubilee Concert 1980' kansitekstit (Philips 6601 003) Frans Vink Jr yhtyeen johto, piano Peter Schilperoort klarinetti, altto- ja baritonisaksofoni Joost van Os trumpetti Bill Brant pasuuna Otto Gobius kitara Henry Frohwein kontrabasso Tony Nüsser rummut == Diskografiaa == * Dutch Swing College Band HOT (äänityksiä vuosilta 1951–1956) * Dixieland Goes Dutch (1955) * Dutch Swing College Band with Nelson Williams (1957) * Swing College At Home (1958) * Jazz at the Concertgebouw A’dam featuring Neva Raphaello (1958) * Swinging Studio Sessions (1959) * The Band’s Best (1959, 1960) * 12 Jazz Classics (1961) * Party Favourites (1961) * At the Jazzband Ball (1961) * Dixie Gone Dutch (1962) * DSC At the European Jazz Festival (Comblain-la-Tour, Belgia 1962) * The Dutch Swing College Band at the Sport Palast Berlin (1962) * The Dutch Swing College Band Meets Teddy Wilson (1964) * Dutch Swing College Band goes Latin (1964) * 20 Years DSC, Live at Sportpalast Berlin (1965) * Live Party (1965) * Reunion Jazz band (1966) * Dutch Swing College Band Meets Joe Venuti (1971) * Johnny Goes Dixie, feat. Johnny Meijer (1974) * DSC Live (1974) * Dutch Swing College Band and Bud Freeman (1975) * Dutch Swing College Band (1976) * DSC Hit Collection (1977) * Still Blowing Strong, 34 Years (1978) * The Dutch Swing College Band Jubilee Concert (1980) * Digital Dixie (1981) * Digital Anniversary (1985) * Live 1974 (1997) * The Swing Code (2005) * Swing that Music (2006) * When You're Smiling – with Lils Mackintosh (2007) * My Inspiration (2009) * Jubilee Concert (65-vuotisjuhlakonsertti Haagissa, 2010) * Update (2012) ==Lähteet== ==Aiheesta muualla== * Yhtyeen virallinen sivusto * DSCB Allmusic-tietokannassa * Still Swinging - dokumenttielokuva (1976), 40 min Luokka:Jazzyhtyeet
Enantioylimäärä

Enantioylimäärä tai enantiomeerinen ylimäärä (lyhennetään e.e. ) on kemiallisen reaktion tuotteina muodostuvien optisesti aktiivisten tuotteiden puhtauden määrittämiseen käytetty käsite. Aineen optinen puhtaus määritellään eri enantiomeerien mooliosuuksien erotuksen itseisarvona |x(+)-isomeeri-x(-)-isomeeri|. Esimerkiksi seokselle jossa (+)-isomeerin mooliosuus on 0,75 ja (-)-isomeerin mooliosuus on 0,25 on enantioylimäärä e.e = |0,75-0,25|·100 % = 50%. ==Enantioylimäärän määrittäminen== Optisesti aktiivisen yhdisteen enantiomeerien seoksen kiertokyky eli kyky kääntää tasopolarisoidun valon värähtelysuuntaa riippuu usein lineaarisesti seoksen mooliosuuksista ja siten myös enantioylimäärästä. Aineen enantioylimäärä voidaan määrittää siis polarimetrin avulla selvittämällä seoksen kiertokyky ja enantioylimäärä saadaan laskettua näytteen kiertokyvyn [α] ja tunnetun puhtaan enantiomeerin ominaiskiertokyvyn [α]λ suhteena. Erityisesti vanhemmassa kirjallisuudessa tästä käytetään nimitystä optinen puhtaus. Polarimetrin avulla määritettyyn enantioylimäärän määrittämiseen liittyy kuitenkin ongelmia. Kiertokyky on riippuvainen käytetystä liuottimesta, näytteen konsentraatiosta ja mittauslämpötilasta. Lisäksi eräillä yhdisteillä kiertokyky ei riipu lineaarisesti seoksen mooliosuuksista ja tätä kutsutaan Horeau-efektiksi.Hans-Ulrich Blaser, Andreas Pfaltz & Helma Wennemers: Chiral Compounds, Ullmann's Encyclopedia of Industrial Chemistry, John Wiley & Sons, New York, 2012. Viitattu 9.5.2014 :\ ee = ([\alpha]/[\alpha]_{\lambda}) \cdot 100 \% Polarometrian lisäksi enantioylimäärä voidaan määrittää NMR- spektroskopian avulla ja erottamalla enantiomeerit toisistaan resoluutiolla ja määrittämällä enantiomeerien suhteet esimerkiksi korkean erotuskyvyn nestekromatografialla. ==Lähteet== Luokka:Stereokemia
Thursday October Christian II

Thursday October Christian II (1. lokakuuta 1820 – 27. toukokuuta 1911http://pitcairn.fatefulvoyage.com/people/person.php?name=Christian,+Thursday+October+%281820%29 ) oli pitcairnilainen mies. Hän oli Thursday October Christian I poika ja Fletcher Christianin pojanpoika. Hän hallitsi Pitcairnia vuosina 1844, 1851, 1864, 1867, 1873–1874, 1880 ja 1882. Hän sai vaimonsa Mary Youngin kanssa 17 lasta. Hän asui pitkään Norfolkinsaarella, mutta muutti asumaan takaisin Pitcairnille vuonna 1864. Hän kuoli 90 vuoden ja 226 päivän iässä vuonna 1911 ollen toiseksi vanhimmaksi elänyt pitcairnilainen mies koskaan. Häntä vanhemmaksi on elänyt miehistä ainoastaan Charles C. V. Young, joka kuoli 91 vuoden ja 41 päivän iässä 31. toukokuuta 1941https://www.findagrave.com/memorial/80941658/charles-carlton_vieder-young. ==Lähteet== Luokka:Pitcairnilaiset henkilöt Luokka:Vuonna 1820 syntyneet Luokka:Vuonna 1911 kuolleet
Hägerstadin linna

Hägerstadin linna on rakennus Ruotsissa Åtvidabergin kunnassa. Se sijaitsee Vindommen-järven rannalla. Linna on rakennettu 1860-luvulla.Hägerstad Slott svårt eldhärjat nt.se 27.12.2011. Viitattu 9.5.2014. Linna on 22-huoneinen ja nelikerroksinen, pinta-alaltaan se on 900 m2 kokoinen.Veckans Gård till salu Länstidningen 14.10.2011. Viitattu 9.5.2014. Sinne tehtiin täydellinen remontti vuonna 2000. Linnassa oli suuri tulipalo joulukuun lopussa 2011 ja siellä oli palanut myös puoli vuotta aikaisemmin. Ensimmäisellä kerralla oli kyse sähköviasta ja luultavasti myös toisella kerralla.Svårsläckt brand i slott Sveriges radio 27.12.2011. Viitattu 9.5.2014. ==Lähteet== Luokka:Itä- Götanmaan läänin linnat Luokka:Åtvidabergin kunta
Torpa stenhus

Torpa stenhus on rakennus Ruotsissa Tranemon kunnassa. Ensimmäisen talon rakennutti valtaneuvos Arvid Knutsson noin vuoden 1470 tienoilla.Västsverige / Tranemo: Torpa Stenhus Viitattu 9.5.2014. Keskiajalla se toimi sekä puolustus- että kauppalinnana. Vanhimmat osat ovat 1400-luvulta, mutta pääosin linna on nykyään 1500-lukulaisen tyylin mukainen.Svenskt Kulturarv: Torpa Stenhus Viitattu 9.5.2014. 1500-luvulla linnassa asui valtaneuvos Gustav Olofsson Stenbock. 1500-luvun loppupuolella linnaan tehtiin kattava laajennus ja modernisointi. Silloin tehtiin muun muassa neljäs kerros, porrastornit, kattoa kohotettiin ja salit koristeltiin maalauksilla. 1600-luvun alussa silloinen linnanherra Gustav Otto Stenbock rakennutti itselleen asuinkäyttöön hirsitalon ja käytti linnaa vain edustustarkoituksiin. Viimeisin sisustustyö oli linnan kappeli, joka tehtiin hänen kuolemansa jälkeen karoliiniseen barokkityyliin ja oli valmiina vuonna 1699. Stenbockin suvulta Torpa siirtyi perintönä vuonna 1765 Sjöbladin suvulle ja sen jälkeen vuonna 1787 Sparreille. Vuonna 1927 linna siirtyi Ebba Marianne Charlotte Storckenfeltille, jonka pojanpoika Pehr Zethelius omistaa ja hoitaa linnaa nykyisin. Omistajien historia on sikäli poikkeuksellinen, että vain yhden kerran linna on vaihtanut omistajaa muuten kuin periytymällä. Kirjailija Birgit Sparren romaanisarjassa Gårdarna runt sjön Torpa stenhus on mukana nimellä Heljö. ==Lähteet== ==Aiheesta muualla== * Linnan kotisivut * Slottsguiden * Bebyggelseregistret Luokka:Länsi-Götanmaan läänin linnat Luokka:Tranemon kunta
Duracell

Duracell on pääosin paristoja valmistava yhdysvaltalainen yritys, jonka omistaa Berkshire Hathaway. Yritys tunnetaan hyvin maskottinaan toimivasta vaaleanpunaisesta jäniksestä eli niin sanotusta Duracell-pupusta. == Historiaa == Duracellin perustivat yhdysvaltalaiset Samuel Ruben ja Philip Rogers Mallory, jotka tutustuivat 1920-luvulla. Vuonna 1964 yhtiö otti käyttöön nimen Duracell, joka on kontaminaatio sanoista durable cell battery (suomeksi: kestävä kennoparisto). Duracellin on omistanut aikojen saatossa neljä eri yritystä: Mallory Battery Company, Gillette Company, Gilletten ostanut Procter & Gamble sekä nykyisin Berkshire Hathaway. Berkshire Hathaway osti yrityksen 4,7 miljardilla dollarilla Procter & Gamblelta vuonna 2014. Nykyisin yhtiö valmistaa esimerkiksi AA-, AAA-, C- ja D-alkaliparistoja ja erilaisia pieniä sähkölaitteita. Vuonna 2016 tehdyn kyselyn mukaan Duracell on suomalaisten eniten arvostama paristomerkki. == Lähteet == ==Aiheesta muualla== *Duracellin kotisivu Luokka:Berkshire Hathaway Luokka:Yhdysvaltalaiset yritykset Luokka:Monialayritykset Luokka:Päivittäistavaroiden tuotemerkit
Ottaa tyypit

Ottaa tyypit on rap-artisti Chebaleban 30. toukokuuta 2014 julkaistu pitkäsoitto. Sen julkaisee Monsp Records. Albumin kappaleesta "Pitää mennä" julkaistiin musiikkivideo helmikuussa 2014 ja kappaleesta "Standby" maaliskuussa samana vuonna. Kolmas musiikkivideo julkaistiin toukokuussa 2014 kappaleesta "Kuumalle hiekalle". Ottaa tyypit nousi parhaimmillaan Suomen virallisen albumilistan 37. sijalle. == Kappaleet == # # # (mukana Puppa J, taustalaulu SisKoH) # # (mukana DJ Ibusal & Mäkki) # # (mukana Tantr Slangrr & Juno) # (mukana RicoWamos & Kube) # # (mukana 10 000, taustalaulu SisKoH) # (mukana Väinöväinö) # # (taustalaulu Nefer) Kappale "Kuumalle hiekalle" sisältää samplen Nylon Beatin kappaleesta "Kuumalle hiekalle". == Biitit == * Ville Tuuliniemi: 2, 3, 5, 6, 9, 10, 12 * Kube: 1, 8, 11 * Visva: 7, 13 * BeatBin: 4 == Lähteet == Luokka:Chebaleban albumit Luokka:Vuoden 2014 albumit
Mieli sairastaa EP

Mieli sairastaa EP on rap-artisti Chebaleban keväällä 2012 julkaistu EP. Se julkaistiin ilmaisena latauksena Internetissä. EP:n nimikkokappaleesta "Mieli sairastaa" julkaistiin musiikkivideo lokakuussa 2012. == Kappaleet == # Mieli sairastaa # Ei oo massii # Duunimatka (mukana EinoP) # Unirytmi # Oh Shit (mukana RicoWamos) # Aamuyöntunteja Luokka:Chebaleban albumit Luokka:Vuoden 2012 EP:t Luokka:Suomalaiset hip hop -EP:t
NeO Olarista

NeO Olarista on rap-duo Jeijjon & Nupin toinen pitkäsoitto, joka julkaistiin 3rd Rail Musicin kautta 30. toukokuuta 2014. Albumin kappaleesta "Toyboy" julkaistiin musiikkivideo marraskuussa 2013 ja kappaleista "Lupa läikyttää 2014" ja "Kolmipyörä" toukokuussa 2014. NeO Olarista nousi parhaimmillaan Suomen virallisen albumilistan sijalle 46. == Kappaleet == # Jatkuvuusteoria # Vauhti kiihtyy # Lupa läikyttää 2014 (mukana Mikidi & Gaiaf) # Kolmipyörä # Suvereeni elämänhallitsija (mukana Raimo) # Lähiöpiknik (mukana Stepa) # Toyboy # Pihatalkoot (mukana Tuomio, Kone, Notkea Rotta & Rautaperse) # Peter Pan # Toiselt planeetalt (mukana Jontti) # Hävityksen kauhistus (mukana Jodarok & Hätä-Miikka) == Lähteet == Luokka:Jeijjon & Nupin albumit Luokka:Vuoden 2014 albumit
Jarno Sinisalo

Jarno Juhani Sinisalo (17. toukokuuta 1956 Tampere – 27. toukokuuta 2006 Helsinki) oli suomalainen kapellimestari. Hän toimi Tampereen Työväen Teatterin kapellimestarina johtaen ja sovittaen lukuisia operetteja ja musikaaleja, joista monet olivat suomalaisia kantaesityksiä. Hänen viimeiseksi työkseen jäi helmikuussa 2005 Työväenteatterin suurelle näyttämölle valmistunut Marilyn Monroesta kertova näytelmä "Marilyn". Sinisalo soitti myös kosketinsoittimia Heikki Silvennoisen johtamassa yhtyeessä Tabula Rasa vuosina 1975–1977. Hänen vanhempansa olivat näyttelijät Veikko (1926–2003) ja Kaija Sinisalo (s. 1931). Sinisalo menehtyi vain 50-vuotiaana vakavaan sairauteen Helsingissä. Hänet on haudattu isänsä viereen Kalevankankaan hautausmaalle Tampereelle. ==Lähteet== * ===Muut lähteet=== Luokka:Suomalaiset kapellimestarit Luokka:Vuonna 1956 syntyneet Luokka:Vuonna 2006 kuolleet Luokka:Suomalaiset kosketinsoittajat
Rikos (televisiosarja)

Rikos () on tanskalainen rikosdraamasarja, jonka on tuottanut yleisradioyhtiö DR. Sarjan pääkäsikirjoittajana on toiminut Søren Sveistrup, ja sarjan päähenkilöä, kööpenhaminalaista rikosetsivää Sarah Lundia, esittää Sofie Gråbøl. ==Ensimmäinen tuotantokausi== Rikos-sarjan ensimmäinen tuotantokausi esitettiin Tanskassa vuonna 2007. Kauden kymmenen ensimmäistä jaksoa esitettiin keväällä 2007, ja kymmenen viimeistä jaksoa oli tarkoitus esittää keväällä 2008. Suuren suosion takia kymmenen viimeistä jaksoa esitettiin jo syyskaudella 2007, ja viimeistä jaksoa seurasi 2 107 000 katsojaa. Ensimmäinen tuotantokausi käsittelee lukiolaisen Nanna Birk Larsenin murhan selvittelyä. Tapahtumat sijoittuvat marraskuuhun 2003, ja jokainen jakso kuvaa yhden päivän tapahtumia. Syyllisiksi epäillään niin oppilaita ja opettajia kuin poliitikkojakin. Murhaajan henkilöllisyys pysyy pitkään avoimena. Sarjasta tuli suosittu myös Britanniassa, ja se sai Bafta-palkinnon. Sekä kymmenen ensimmäistä että kymmenen viimeistä jaksoa olivat Emmy-ehdokkaina. Sarjasta tehtiin Yhdysvalloissa uusintaversio Jälkiä jättämättä (2011–2014). Keskeisiä henkilöitä ensimmäisellä kaudella: ==Toinen tuotantokausi== Toinen tuotantokausi oli kymmenen jakson mittainen, ja se esitettiin Tanskassa syys–marraskuussa 2009. Tapahtumat sijoittuvat vuoteen 2005. Asianajaja Anne Dragsholm löydetään murhattuna, mutta rikoksen selvittely ajautuu pian umpikujaan. Sarah Lund kutsutaan johtamaan tutkimuksia. Keskeisiä henkilöitä toisella kaudella: ==Kolmas tuotantokausi== Rikoksen kolmas tuotantokausi esitettiin Tanskassa syys–marraskuussa 2012. Jaksoja oli jälleen kymmenen. Parlamenttivaalien lähestyessä kolme merimiestä löydetään murhattuina ja laivanvarustamo Zeelandin omistajan Robert Zeuthenin yhdeksänvuotias tytär siepataan. Keskeisiä henkilöitä kolmannella kaudella: Luokka:Tanskalaiset rikossarjat
Kapoor

Kapoor tai Kapur () on yleinen intialainen sukunimi. Tämännimisiä henkilöitä ovat: *Aditya Roy Kapur (s. 1985), intialainen elokuvanäyttelijä *Akshay Kapoor (s. 1982), intialainen näyttelijä *Anil Kapoor (s. 1959), intialainen näyttelijä ja tuottaja *Anish Kapoor (s. 1954), intialais-brittiläinen kuvanveistäjä *Boney Kapoor (s. 1955), intialainen elokuvatuottaja *Ekta Kapoor (s. 1975), intialainen televisio- ja elokuvatuottaja ja toimitusjohtaja *Janhvi Kapoor (s. 1997), intialainen näyttelijä *Kanika Kapoor (s. 1978), intialainen laulaja *Kareena Kapoor (s. 1980), intialainen elokuvanäyttelijä *Karisma Kapoor (s. 1974), intialainen elokuvanäyttelijä *Khushi Kapoor (s. 2000), intialainen näyttelijä *Prithviraj Kapoor (1901–1972), intialainen elokuvanäyttelijä ja tanssija *Ranbirraj ”Raj” Kapoor (1924–1988), intialainen elokuvanäyttelijä, -tuottaja ja -ohjaaja *Rajiv Kapoor (1962–2021), intialainen elokuvanäyttelijä, -tuottaja ja -ohjaaja, Ranbirraj Kapoorin poika *Ranbir Kapoor (s. 1982), intialainen elokuvanäyttelijä *Randhir Kapoor (s. 1947), intialainen elokuvanäyttelijä, -tuottaja ja -ohjaaja, Ranbirraj Kapoorin poika *Ravi Kapoor (s. 1969), brittiläinen näyttelijä *Rishi Kapoor (1952–2020), intialainen elokuvanäyttelijä, -tuottaja ja -ohjaaja, Ranbirraj Kapoorin poika *Sanjay Kapoor (s. 1965), intialainen näyttelijä *Shahid Kapoor (s. 1981), intialainen elokuvanäyttelijä ja tanssija *Shakti Kapoor (s. 1952), intialainen elokuvanäyttelijä *Shammi Kapoor (1931–2011), intialainen elokuvanäyttelijä ja -ohjaaja *Shashi Kapoor (1938–2017), intialainen elokuvanäyttelijä *Shekhar Kapur (s. 1945), intialainen elokuvaohjaaja ja -tuottaja *Shraddha Kapoor (s. 1989), intialainen elokuvanäyttelijä *Sonam Kapoor (s. 1985), intialainen elokuvanäyttelijä *Sridevi, oik. Sridevi Kapoor (1963–2018), intialainen elokuvanäyttelijä *Tusshar Kapoor (s. 1976), intialainen elokuvanäyttelijä *Vaani Kapoor (s. 1988), intialainen näyttelijä ja malli.
Hän saavu ei

Hän saavu ei on suomalaisen iskelmälaulaja Arja Havakan vuonna 2002 julkaistu neljäs studioalbumi. == Kappaleet == # # # # # # # # # # # == Lähteet == * Hän saavu ei Allmusic.com -sivustolla Luokka:Vuoden 2002 albumit Luokka:Arja Havakan albumit
FlatOut (pelisarja)

FlatOut on suomalaisen Bugbear Entertainmentin kehittämä ajopelisarja, jonka ensimmäisen osa on julkaistu vuonna 2004. Peleissä ajetaan kilpaa toisia autoja vastaan erilaisilla radoilla sekä "Demolition derby" -romuralliareenat, joissa on tarkoitus tuhota kokonaan toisia autoja. Peleissä on myös eräitä humoristisia lisähaasteita. FlatOut-sarjan pelejä on myyty n. 3 miljoonaa kappaletta. FlatOut: Head On PlayStation Portable:lle on myyty 300 000 tuhatta kappaletta. == Pelit == * FlatOut (2004) ** FlatOut on julkaistu 05.11.2004 Microsoft Windowsille, Xboxille ja PlayStation 2:lle. Se on ensimmäinen peli FlatOut -sarjassa. * FlatOut 2 (2006) ** FlatOut 2 on jatko-osa ensimmäiselle FlatOutille. Peli on julkaistu 30.06.2006 Microsoft Windowsille, Xboxille ja PlayStation 2:lle. Mac OS X -versio on julkaistu 03.10.2008, jonka on tehnyt Virtual Programming. * FlatOut: Ultimate Carnage (2007) ** FlatOut: Ultimate Carnage on FlatOut-sarjan kolmas peli. Peli on julkaistu 22.07.2007 Xbox 360 -pelikonsolille. Microsoft Windows -versio pelistä julkaistiin 01.08.2008. * FlatOut: Head On ** FlatOut: Head On on PlayStation Portable:lle julkaistu versio FlatOut: Ultimate Carnage -pelistä ja on sarjan viimeinen Bugbear Entertainmentin tekemä peli. Käännöksen on tehnyt Six by Nine. === Muiden kehittäjien pelit === Sarjaan on tehty muita osia muiden kehittäjien toimesta kun oikeudet sarjaan siirtyivät. * Flatout Wii (2010), kehittäjä Team6 game studios B.V * FlatOut 3: Chaos & Destruction (2011), kehittäjä Team6 game studios B.V * Flatout Stuntman (2013), kehittäjä Team6 game studios B.V * FlatOut 4: Total Insanity (2017), kehittäjä Kylotonn == Aiheesta muualla == * Pelisarja MobyGamesissä
Se tavallinen tarina

Se tavallinen tarina on kirjailija Hannu Salaman vuonna 1961 ilmestynyt esikoisteos, jonka kustansi Otava. Romaanin tapahtumat sijoittuvat 1930-luvun alkuun ja sen päähenkilönä on maaseudulta Teiskosta Tampereelle puuvillatehtaaseen työhön tullut noin 20-vuotias Eeli. Suurin osa kirjasta keskittyy yhden kesän kuvaamiseen Eelin elämässä. Raskaaksi tullut Eeli joutuu poikaystävänsä hylkäämäksi, hänelle tehdään abortti ja hän joutuu lopulta mielisairaalaan. Romaanin pohjalta on tehty vuonna 1972 MTV-teatterin tuottama televisioelokuva, jonka ohjasi Veikko Kerttula. Näyttelijöinä olivat muun muassa Riitta Räty, Ahti Kuoppala, Helinä Viitanen, Antti Litja, Saara Pakkasvirta, Katriina Rinne ja Hannele Lauri. == Lähteet == * Kirjasampo.fi : Se tavallinen tarina * Kysy kirjastonhoitajalta : Mistä vuosikymmenestä kertoo Hannu Salaman teos "Se tavallinen tarina"? * Jurpon kulttuuriblogi 3.10.2012 : Hannu Salaman Se tavallinen tarina - romaani * Elokuvauutiset 17.2.2013 : Veikko Kerttulan Se tavallinen tarina -televisioelokuva DVD:lle maaliskuussa Luokka:Vuoden 1961 kirjat Luokka:Suomalaiset romaanit Luokka:Hannu Salaman teokset
Muistot ei kuole koskaan

Muistot ei kuole koskaan on suomalaisen iskelmälaulaja Arja Havakan vuonna 1999 julkaistu kolmas studioalbumi. == Kappaleet == # # # # # # # # # # # # # # # # == Lähteet == * Muistot ei kuole koskaan Allmusic.com -sivustolla Luokka:Vuoden 1999 albumit Luokka:Arja Havakan albumit
Tom Lawrence

Thomas Morris "Tom" Lawrence (s. 13. tammikuuta 1994) on walesilainen jalkapalloilija, joka edustaa Skotlannin Valioliigassa pelaavaa Rangersia. Hän on pelannut Englannin Valioliigassa muutaman ottelun Manchester Unitedin ja Leicester Cityn joukkueissa mutta viettänyt suurimman osan urastaan alemmilla sarjatasoilla. Hän on pelipaikaltaan hyökkääjä. Lawrence on pelannut myös Walesin alle 21-vuotiaiden maajoukkueessa. Lawrencen kasvattajaseura on Manchester United, josta hän siirtyi vuonna 2013 lainalle Carlisle Unitediin. 2014 tammikuussa Lawrence siirtyi Englannin mestaruussarjan Yeovil Towniin, josta hän palasi kasvattajaseuraansa saman vuoden huhtikuussa. Hän teki United-debyyttinsä 6. toukokuuta 2014, kun vastassa oli Hull City. Hän pelasi avauksessa 70 minuuttia, ennen kuin tuli vaihtoon pelaaja-valmentaja Ryan Giggsin vaihdettua itsensä kentälle. Syyskuussa 2014 Lawrence siirtyi Unitedista Valioliigaan nousseeseen Leicester Cityyn. Hän pelasi seurassa kauden aikana vain kolme ottelua käyden lainalla Mestarussarjan Rotherham Unitedissa. == Lähteet == * http://www.transfermarkt.co.uk/en/tom- lawrence/profil/spieler_229970.html Luokka:Walesilaiset jalkapalloilijat Luokka:Vuonna 1994 syntyneet Luokka:Elävät henkilöt
Firelight

Firelight on maltalainen vuonna 2013 perustettu folk-yhtye, joka edusti maataan vuoden 2014 Eurovision laulukilpailussa kappaleella Coming Home. Kappaleen on kirjoittanut yhtyeen nokkamies Richard Edward Micallef. Kappale kilpaili toisessa semifinaalissa ja selviytyi siitä itse finaaliin. == Jäsenet == * Michelle Mifsud – laulu, piano, lyömäsoittimet * Richard Edward Micallef – laulu, kitara, lyömasoittimet, Appalakkien dulcimer * Tony Polidano – laulu, kontrabasso, sähköbasso, basso, lyömäsoittimet * Daniel Micallef – kitara, sähkökitara * Leslie Decesare – rummut, lyömäsoittimet, huuliharppu Luokka:Maltalaiset yhtyeet Luokka:Folkyhtyeet Luokka:Vuoden 2014 euroviisuedustajat Luokka:Maltan euroviisuedustajat
Pirunvuoren hiidenkirnu

Halikon Vartsalan hiidenkirnu on Salon Halikossa sijaitseva hiidenkirnu, jonka läpimitta on noin 2,5 metriä ja syvyys 5,5 metriä.http://arkisto.gtk.fi/mps/1043_2021.pdf Hiidenkirnu sijaitsee Pirunvuorentien päästä lähtevän polun varrella ja sinne on hyvät opasteet Nuottamäentieltä alkaen. Pirunvuorentien päässä vasemmalla on pirunpeltoa. Tiedosto:Vartsalan hiidenkirnu kuvannut johanna amnelin.jpg|Hiidenkirnu Johanna Amnelinin kuvaamana keväällä 2014 Tiedosto:Pirunpeltoa johanna amnelinin kuvaamana.jpg|Pirunpeltoa Johanna Amnelinin kuvaamana keväällä 2014 == Lähteet == Luokka:Suomen hiidenkirnut Luokka:Salon luonto Luokka:Halikko Luokka:Suomen luonnonmuistomerkit
Blake Bortles

Blake Bortles (s. 28. huhtikuuta 1992 Oviedo, Florida) on yhdysvaltalainen entinen amerikkalaisen jalkapallon pelaaja, pelipaikaltaan pelinrakentaja. Hän edusti urallaan viittä eri seuraa kausina 2014–2021. Bortles oli vuoden 2014 NFL:n varaustilaisuuden kolmas varaus. Ennen ammattilaisuraansa hän pelasi yliopistojalkapalloa Keski-Floridan yliopiston joukkueessa. Bortles pelasi Jacksonville Jaguarsin aloittavana pelinrakentajana viiden kauden ajan. Tämän jälkeen hän sai vain lyhyitä sopimuksia varamiehenä eri joukkueissa. Lokakuussa 2022 Bortles ilmoitti lopettavansa ammattilaisuransa. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 1992 syntyneet Luokka:Elävät henkilöt
Super Mario (pelisarja)

Super Mario on Nintendon kehittämä ja julkaisema tasohyppelysarja, jonka ensimmäinen osa, Super Mario Bros., ilmestyi 13. syyskuuta 1985. Sarja on osa laajempaa Mario-pelisarjaa. Super Mario on yksi kaikkien aikojen tunnetuimpia tasohyppelysarjoja ja on vaikuttanut genreensä voimakkaasti. Sarjaan sisältyy yhteensä 22 peliä. Sarjan peleistä on tullut myös uusintaversioita ja kokoelmia. == Julkaisut == Peli Alusta Vuosi Super Mario Bros. Nintendo Entertainment System 1985 Super Mario Bros. The Lost Levels Nintendo Entertainment System 1986 Super Mario Bros. 2 Nintendo Entertainment System 1988 Super Mario Bros. 3 Nintendo Entertainment System 1988 Super Mario Land Game Boy 1989 Super Mario World Super Nintendo Entertainment System 1990 Super Mario Land 2: 6 Golden Coins Game Boy 1992 Super Mario 64 Nintendo 64 1996 Super Mario Sunshine Nintendo GameCube 2002 New Super Mario Bros. Nintendo DS 2006 Super Mario Galaxy Wii 2007 New Super Mario Bros. Wii Wii 2009 Super Mario Galaxy 2 Wii 2010 Super Mario 3D Land Nintendo 3DS 2011 New Super Mario Bros. 2 Nintendo 3DS 2012 New Super Mario Bros. U Wii U 2012 Super Mario 3D World Wii U 2013 Super Mario Maker Wii U, Nintendo 3DS 2015 Super Mario Run iOS, Android 2016 Super Mario Odyssey Nintendo Switch 2017 Super Mario Maker 2 Nintendo Switch 2019 Super Mario Bros. Wonder Nintendo Switch 2023 == Uudelleenjulkaisut, erikoisjulkaisut ja kokoelmat== Peli Alusta Vuosi Super Mario All-Stars Super Nintendo Entertainment System 1993 Super Mario All-Stars + Super Mario World Super Nintendo Entertainment System 1994 Super Mario Bros. Deluxe Game Boy Color 1999 Super Mario Advance Game Boy Advance 2001 Super Mario World: Super Mario Advance 2 Game Boy Advance 2001 Super Mario Advance 4: Super Mario Bros. 3 Game Boy Advance 2003 NES Classics: Super Mario Bros. Game Boy Advance 2004 Super Mario 64 DS Nintendo DS 2004 Famicom Mini Series: Super Mario Bros. The Lost Levels Game Boy Advance 2005 Super Mario All-Stars – 25th Anniversary Edition Wii 2010 New Super Luigi U Wii U 2013 New Super Mario Bros. U + New Super Luigi U Wii U 2013 New Super Mario Bros. U Deluxe Nintendo Switch 2019 Super Mario 3D All-Stars Nintendo Switch 2020 Super Mario 3D World + Bowser's Fury Nintendo Switch 2021 ==Katso myös== * Luettelo Mario- peleistä *
Sion taistelu

Sion taistelu oli osa Uuden-Guinean sotaretkeä toisessa maailmansodassa. Taistelu käytiin joulukuusta 1943 seuraavan vuoden maaliskuun alkuun. Hyökkäysvaiheessa australialaisjoukot saivat saaliiksi japanilaisten salakirjoitusmateriaaleja, joilla pystyttiin purkamaan koodeja huomattavasti aiempaa tehokkaammin. Kenraali MacArthurin johtama Operaatio Cartwheel alkoi liittoutuneiden kannalta menestyksellisesti. Japanilaisten 18. armeijan vastahyökkäys lyötiin takaisin Sattelbergin taistelussa. Japanin 20. divisioonan komentaja kenraaliluutnantti Shigeru Katagiri määräsi 80. jalkaväkirykmentin suojaamaan muiden yksiköiden vetäytymistä Wareon alueella. 29./46. pataljoona aloitti etenemisen rannikolla 5. joulukuuta ja joutui pian vihollisen tulituksen kohteeksi, mikä pysäytti etenemisen.Dexter, s. 714–715 Ennen siirtymistä vuorten 20. divisioonan esikunta päätti tuhota salakirjoituskoodinsa hautaamalla sen maahan. Polttaminen olisi sateessa ollut liian hidasta. Australialainen pioneeri löysi kätkön metallinpaljastimella. == Lähteet == * === Viitteet === Luokka:Uuden-Guinean sotaretki
Eli Lilly and Company

Eli Lilly and Company on yhdysvaltalainen maailmanlaajuinen lääkeyhtiö. Yrityksen pääkonttori sijaitsee Indianapoliksessa, Indianassa, Yhdysvalloissa. Sen tuotteita myydään noin 125 maassa ympäri maailmaa. Yrityksen perusti vuonna 1876 eversti Eli Lilly, joka oli kemisti ja Yhdysvaltain sisällissodan veteraani. Yrityksen tunnetuimpia lääkkeitä ovat Prozac, Zyprexa ja Cymbalta. Fortune 500 -yhtiönä Eli Lillyn liikevaihto oli vuonna 2008 20 miljardia dollaria, mikä teki siitä Yhdysvaltojen 148. suurimman ja kymmenenneksi suurimman lääkeyhtiön kansainvälisillä markkinoilla. Yhtiön osake on noteerattu New Yorkin pörssissä ja S&P; 500 -osakeindeksissä. Eli Lilly on European Federation of Pharmaceutical Industries and Associationsin (EFPIA) täysivaltainen jäsen. == Historia == Yrityksen perustaja oli kemisti ja Unionin armeijan sisällissodan veteraani Eli Lilly. Lilly toimi yrityksen pääjohtajana kuolemaansa 1898 asti. Tyylitelty punainen versio hänen allekirjoituksestaan on edelleen yrityksen logo. Unionin armeijasta erottuaan Lillystä tuli pian puuvillaviljelijä Mississippissä, mutta yritys epäonnistui ja hän palasi keskilänteen, missä hän toimi osakkaana Parisissa, Illinois’ssa, apteekissa. Lilly alkoi suunnitella lääketukkumyyntiyrityksen perustamista Bindrodin kanssa. == Lähteet == == Aiheesta muualla == Luokka:Yhdysvaltalaiset lääkealan yritykset Luokka:Yhdysvaltalaiset pörssiyhtiöt
Sanal Edamaruku

Sanal Edamaruku (s. 26. toukokuuta 1955 Thodupuzha, Kerala) on intialainen kirjailija, ateisti ja rationalisti. Hän on kansainvälisen Rationalist International -järjestön perustaja ja puheenjohtaja sekä Indian Rationalist Associationin puheenjohtaja. Edamaruku on vuodesta 2012 lähtien asunut Helsingissä. Hän muutti Suomeen kotimaassaan nostetun jumalanpilkkasyytteen vuoksi. == Elämä == Edamarukun isä oli intialainen toimittaja ja rationalisti Joseph Edamaraku. Hän varttui ilman uskonnollista kasvatusta ja oli vuonna 1960 Intian ensimmäinen lapsi, joka merkittiin koulun rekistereihin uskonnottomana. Edamaruku on toiminut aktiivisena rationalistina ja ateistina 15-vuotiaasta lähtien. Hän opiskeli politiikan tutkimusta Keralan yliopistossa sekä New Delhin Jawaharlal Nehrun yliopistossa, josta Edamaruku valmistui vuonna 1980. Yli satatuhatjäsenisen Indian Rationalist Associationin pääsihteeriksi hänet valittiin vuonna 1983 ja puheenjohtajaksi 2005. Edamaruku toimii myös järjestön julkaiseman Modern Freethinker -lehden päätoimittajana. Hän on kirjoittanut lukuisia teoksia, jotka muun muassa sisältävät kritiikkiä Intian taikauskoisia käsityksiä vastaan.Sanal Edamaruku Rationalist International. Viitattu 10.5.2014. Vuonna 2011 Edamaruku valittiin jäseneksi kansainväliseen skeptikkojen liittoon Csicopiin. Hän on myös brittiläisen vuonna 1885 perustetun Rationalist Association -järjestön kunniajäsen. Sen aikaisempia kunniajäseniä ovat olleet muun muassa Bertrand Russell, Albert Einstein ja Sigmund Freud. Edamarukun käytännön työ on käsittänyt erilaisten uskomusten sekä uskonnollisten ja mystisten huijausten tutkimista ja niiden paljastamista. Hän on lisäksi johtanut ja organisoinut taikauskon vastaisia kampanjoita Intian maaseudulla. Dokumenttielokuvassa Guru Busters Edamaraku esitteli useiden muiden intialaisten rationalistien kanssa temppuja, joita oltiin pidetty yliluonnollisina. == Jumalanpilkkasyyte ja pako Suomeen == Maaliskuussa 2012 Edamaraku paljasti ihmeenä pidetyn ilmiön, jossa Mumbain kaupungissa sijaitsevan kirkon krusifiksin varpaista tippui vesipisaroita. Hänen tutkimustensa mukaan ilmiö johtui rikkoontuneesta vesijohtoputkesta, kapillaari-ilmiön vuoksi vesi nousi seinää pitkin ylös ja valui tipoittain krusifiksista. Kuukautta myöhemmin katolinen kirkko teki Edamarakun toimista rikosilmoituksen jumalanpilkkana. Kesäkuussa hän muutti opetusneuvos Pekka Elon kutsumana Suomeen välttääkseen mahdollisen vuosien pituisen vankilatuomion. == Lähteet == == Aiheesta muualla == *Sanal Edamarukun blogi (englanniksi) Luokka:Rationalistit Luokka:Intialaiset skeptikot Luokka:Ateismiaktivistit Luokka:Intialaiset tietokirjailijat Luokka:Vuonna 1955 syntyneet Luokka:Elävät henkilöt
Pauliina Rauhala

Pauliina Rauhala (s. 21. huhtikuuta 1977 Siikajoki) on suomalainen kirjailija ja opettaja. Vuonna 2013 ilmestyi Rauhalan menestynyt esikoisteos Taivaslaulu. == Ura == Rauhala valmistui ylioppilaaksi Kemin lukiosta vuonna 1997. Hän opiskeli kirjallisuutta Oulun yliopistossa ja valmistui filosofian maisteriksi ja äidinkielen opettajaksi vuonna 2006. Taivaslaulun aiheena on lestadiolaisuus ja etenkin naisen asema sen piirissä. Teos valittiin vuonna 2013 vuoden kristilliseksi kirjaksi. Vuonna 2014 se sai Kiitos kirjasta -mitalin, Gummeruksen Kaarlen palkinnon ja kirjabloggaajien Varjo-Finlandian. Teosta on painettu 40 500 nidettä. Se on Gummeruksen kaikkien aikojen myydyin esikoisromaani. Siitä on tehty myös näytelmäsovitus Tampereen Työväen Teatterissa ja Oulun kaupunginteatterissa. Menestyneen esikoisteoksensa myötä opettajana työskennellyt Rauhala jättäytyi päätoimiseksi kirjailijaksi. Vuonna 2018 julkaistiin hänen toinen romaaninsa Synninkantajat. Se oli Finlandia- ehdokkaana 2018. == Yksityiselämä == Rauhala asuu miehensä ja kolmen poikansa kanssa Oulussa. Virsirunoilija Niilo Rauhala on hänen appensa. ==Lähteet== ==Aiheesta muualla== * Pauliina Rauhala Ylen Aamu-tv:n Aamun kirjassa Yle Areena. 3.10.2013. * Pauliina Rauhala Yle Radio 1:n Viikon kirjassa Yle Areena. 22.10.2013. Luokka:Suomalaiset kirjailijat Luokka:Suomalaiset opettajat Luokka:Vuonna 1977 syntyneet Luokka:Elävät henkilöt
William A. Wellman

William A. Wellman (29. helmikuuta 1896 Brookline, Massachusetts, Yhdysvallat – 9. joulukuuta 1975 Los Angeles, Kalifornia, Yhdysvallat) oli yhdysvaltalainen elokuvaohjaaja. Yli 80 elokuvaa ohjanneen Wellmanin ohjaukset olivat pääosin miehisiä sota-, rikos- ja lännenelokuvia. Elokuvissa on sekä maineikkaina tunnettuja lajityyppiensä edustajia että rutiiniohjauksia.Rämö, Matti: Eränkävijäin kuningas. Viikon tv-elokuvia, Tv-maailma 19/2014, s. 10. Wellman oli ensimmäisen maailmansodan veteraani. ==Filmografia (valikoitu)== *The Knickerbocker Buckaroo (1919)(*Wellmanin ensiohjaus) *The Twins of Suffering Creek (1920) (kreditoimaton) *The Man Who Won (1923) *Second Hand Love (1923) *Big Dan (1923) *Cupid’s Fireman (1923) *The Vagabond Trail (1924) *Not a Drum Was Heard (1924) *The Circus Cowboy (1924) *When Husbands Flirt (1925) *The Boob (1926) *Venäläistä verta (1926) *The Cat’s Pyjamas (1926) *Siivet (1927) *Ladies of the Mob (1928) *Beggars of Life (1928) *The Legion of the Condemned (1928) *Chinatown Nights (1929) *Woman Trap (1929) *The Man I Love (1929) *Young Eagles (1930) *Dangerous Paradise (1930) *Maybe It’s Love (1930) *Yhteiskunnan vihollinen (1931) *Other Men’s Women (1931) *Night Nurse (1931) *The Star Witness (1931) *Etelämeren villiruusu (1931) *The Hatchet Man (1932) *So Big! (1932) *Sinetöidyt huulet (1932) *The Purchase Price (1932) *Love Is a Racket (1932) *The Conquerors (1932) *Central Airport (1933) *Keskiyön-rakkautta (1933) *Lilly Turner (1933) *Heroes for Sale (1933) *Wild Boys of the Road (1933) *College Coach (1933) *Viva Villa! (1934) (kreditoimaton) *The President Vanishes (1934) *Stingaree (1934) *Looking for Trouble (1934) *The Call of the Wild (1935) *Robin Hoodin kosto (1936) *Small Town Girl (1936) *Tarzanin pako (1936) (kreditoimaton) *Tapahtuipa Hollywoodissa (1937) *Ei mikään pyhää... (1937) *Ilman valloittajat (1938) *Erämaalinnakkeen sankarit (1939) *The Light that Failed (1939) *Roxie Hart (1942) *Sankarin tapaan (1942) *Ukkoslintuja (1942) *Dixie-Daisy ja murhamysteeri (1943) *Kuolemantuomiopaikka (1942) *Buffalo Bill (1944) *Suurkerskailija (1945) *Sotakirjeenvaihtaja (1945) *Suuri seikkailu (1946) *Lumottu kaupunki (1947) *The Iron Curtain (1948) *Polttava aurinko (1948) *Taistelutanner (1949) *The Happy Years (1950) *The Next Voice You Hear... (1950) *Eränkävijäin kuningas (1951) *Naiskaravaani (1951) *Siipirikko (1952) *Valkoinen helvetti (1953) *Paluuta ei ole (1954) *Pelon ympyrä (1954) kreditoimaton *Puuman jäljillä (1954) *Kiinan vesillä (1955) *Good-bye, My Lady (1956) *Tulikaste (1958) *Lafayetten laivue (1958) ==Lähteet== Luokka:Yhdysvaltalaiset elokuvaohjaajat Luokka:Vuonna 1896 syntyneet Luokka:Vuonna 1975 kuolleet
Buffalo Bill (täsmennyssivu)

Buffalo Bill tarkoittaa seuraavia: * Buffalo Bill (1846–1917), villin lännen värikkäimpiä henkilöitä * Buffalo Bill, William A. Wellmanin ohjaama elokuva vuodelta 1944 * Buffalo Bill, 1980-luvun komediasarja * Buffalo Bill, suomalainen yhtye
Manu Renko

Manu Renko (s. 23. marraskuuta 1938 Kauhava) on suomalainen kasvatustieteen tohtori ja suomalaisen koululaitoksen kehittäjä. Hän valmistui kansakoulunopettajaksi 1961 ja väitteli kasvatustieteen tohtoriksi 1972 Jyväskylän yliopistossa. Hän toimi Jyväskylässä Kasvatustieteen tutkimuslaitoksen osastonjohtajana 1969–1972 ja kasvatustieteen väliaikaisena professorina. Vuonna 1974 hän siirtyi kustannusosakeyhtiö Otavan kouluosaston johtajaksi. Tässä tehtävässä hän vaikutti merkittävästi ja pitkäaikaisesti oppikirjojen ja opetusmateriaalin kehittymiseen. Hänen puolisonsa vuodesta 1987 on kansanedustaja Tellervo Renko. == Lähteet == Luokka:Koululaitoksen kehittäjät Luokka:Suomalaiset opettajat Luokka:Vuonna 1938 syntyneet Luokka:Elävät henkilöt
Eränkävijäin kuningas

Eränkävijäin kuningas (Across the Wide Missouri) on William A. Wellmanin ohjaama elokuva vuodelta 1951. Se perustuu Yhdysvaltojen lännen historiaan erikoistuneen historioitsijan Bernard DeVoton kirjaan Across the Wide Missouri. Tarina kertoo turkiskauppiaista ja intiaaneista ja miten turkiskauppiaasta tuli sankari ja legenda. Clark Gable näyttelee majavanmetsästäjää, jonka intiaanivaimo toimii kahden kulttuurin välisenä siltana. == Arviot == Elokuva kuuluu kriitikko Matti Rämön mukaa Wellmanin rutiiniohjauksiin.Matti Rämö: Eränkävijäin kuningas, Viikon tv-elokuvia, Tv- maailma, 19/2014 sivu 10 Ohjaaja ei ole kiinnostunut niinkään eräkansojen yhteiselosta kuin siitä, kuinka valkoinen mies selviää erämaan ankarissa oloissa.Eränkävijäin kuningas, Tv-maailma, 33/2014 s. 12 Helsingin Sanomien tv-kriitikko Mikael Fränti ei pitänyt elokuvaa suurena westerninä, mutta sanoi sen olevan kuitenkin nautittava, koska ”tarina on hyvin kirjoitettu, henkilökuvat ovat värikkäitä, näyttelijät nauttivat työstään ja kuvat kertovat oleellisesti Lännen kansanperinteestä”. == Näyttelijät == == Lähteet == == Aiheesta muualla == * Luokka:William A. Wellmanin ohjaamat elokuvat Luokka:Kirjoihin perustuvat elokuvat Luokka:Yhdysvaltalaiset lännenelokuvat Luokka:Vuoden 1951 yhdysvaltalaiset elokuvat
Kupariluura

Kupariluura (Grallaria przewalskii) on luurien heimoon kuuluva varpuslintu. ==Levinneisyys== Kupariluuraa tavataan Perussa Andien vuoriston keskiosissa. Lajin uskotaan vähenevän tulevaisuudessa metsien hakkuiden seurauksena. ==Lähteet== Luokka:Luurat
Ruosteluura

Ruosteluura (Grallaria capitalis) on luurien heimoon kuuluva varpuslintu. ==Levinneisyys== Ruosteluuraa tavataan Perussa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Luurat
Kettuluura

Kettuluura (Grallaria erythroleuca) on luurien heimoon kuuluva varpuslintu. ==Levinneisyys== Kettuluuraa tavataan Perussa. Lajia on kuvattu harvinaiseksi, mutta sen kannankehitys on vakaa. Se on luokiteltu elinvoimaiseksi. ==Lähteet== Luokka:Luurat